BOSNA I HERCEGOVINA

REPUBLIKA SRPSKA

OSNOVNI SUD U TESLIĆU

Broj: 87 0 Ip 025672 26 Ip 3
Teslić, 13.07.2026. godine


Osnovni sud u Tesliću po sudiji Avdi Kadrić u izvršnom postupku tražioca izvršenja M. B. a.d. B.L. protiv izvršenika „L.“ d.o.o. T., ul. […] A. M., ul. […]T., radi naplate novčanog potraživanja, na osnovu člana 92. Zakona o izvršnom postupku, donio je dana 13.07.2026. godine slijedeći:
ZAKLJUČAK O PRODAJI


ODREĐUJE SE drugo ročište za prodaju nepokretnosti  izvršenika i to: 

· nepokretnosti upisane u ZK. ul. br:402, K.O. Vrućica, parcela broj: 910/2 „Bara-poslovni objekta“, površine 03a i 46 m2, ekonomsko dvorište površine 06a i 04 m2 – ukupna površine 910/2 iznosi 09a i 50 m2. Parcela broj: 910/7 „Bara-upravna zgrada“, površine 01a i 36 m2, pilana površine 04a i 52 m2, ekonomsko dvorište površine 38a i 12 m2, ukupne površine parcele br: 910/7 iznosi 44a i 00m2. Nepokretnost upisana u ZK. ul. br: 2873, K.O. Vrućica i to parcela broj: 900/2 livada „Barica-livada“, površine 31a i 30 m2, parcela broj: 900/1 livada „Bara-livada“, površine 33a i 10 m2, nepokretnost upisane u zk br: 355 K.O.SP Vrućica, parcela broj: 910/6 „Bara-livada“, površine 33a i 90 m2. Nepokretnost upisana u ZK. ul. br: 369, K.O.SP. Vrućica i to parcela broj: 885/5 „Suhopoljka-oranica“, površine 23a i 20 m2, parcela broj: 895/5 „Baretina“ – njiva površine 56 m2, parcela broj: 897/7 „Baretina“ – njiva površine 02a i 60 m2, parcela broj: 898/1 „Baretina“ – livada površine 13a i 50 m2, parcela broj: 899/1 „Baresine“ – livada površine 16a i 40 m2, parcela broj: 899/3 „Baretina“ – livada površine 16 a i 40 m2, sa dijelom posjeda 1/1 izvršenika „L.“ d.o.o. T., ul. […], 1.219.182,00 KM. 

usmenim javnim nadmetanjem za dan 10.08.2026. godine u 11,00 časova.


Ročište će se održati u Osnovnom sudu u Tesliću, ulica Karađorđeva 9, u sudnici broj 17. 


Zainteresovana lica mogu razgledati predmetnu nepokretnosti na adresi  iz stava 1. ovog zaključka.


U javnom nadmetanju kao kupci mogu učestvovati samo lica koja su prethodno položila obezbjeđenje koje iznosi 121.918,20 KM osim lica koja su po odredbama Zakona o izvšnom postupku oslobođeni davanja obezbjeđenja. Obezbjeđenje mora biti uplaćeno na depozit Osnovnog suda Teslić NLB banke br. 562-099-81301458-98 ili žiro-računa koji se vodi kod Nove banke br.55-090-00246054-78, vrsta prihoda 223171, šifra opštine 103, budžetska organizacija 1072001, pozivom na broj predmeta- broj gornji do 08.07.2026. godine u 11,45 časova.      


Ponuđačima čija ponuda ne bude  prihvaćena, osim za tri najbolja ponuđača, vratiće se obezbjeđenje odmah nakon zaključenja javnog nadmetanja.

Na drugom ročištu za javno nadmetanje, nepokretnosti se ne mogu prodati ispod jedne trećine (1/3) utvrđene vrijednosti. Početne ponude na drugom ročištu ne mogu biti manje od jedne trećine  (1/3) utvrđene vrijednosti.


Ponuđač sa najvišom ponudom na ročištu plaća ukupnu prodajnu cijenu, umanjenu za položeno obezbjeđenje, u roku  od 30 dana, bez obzira na to da li se cijena isplaćuje odjednom ili u ratama. Ukoliko ponuđač sa najvećom ponudom ne deponuje prodajnu cijenu u predviđenom roku, sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodata drugom po redu ponuđaču, koji treba da u roku koji odredi sud, a koji ne može biti duži od 30 dana od dana prijema tog zaključka, sudu deponuje prodajnu cijenu. Ukoliko drugi ponuđač ne položi cijenu, sud će primijeniti ova pravila i na trećeg ponuđača. U slučaju da sva tri ponuđača sa najvišom ponudom ne ispune svoje obaveze plaćanja prodajne cijene u određenim rokovima, sud može oglasiti da drugo ročište nije uspjelo i zakazati novo ročište.   


Nakon zaključenja nadmetanja utvrđuje se lista ponuđača koji su ponudili cijenu iznad minimuma i da je nepokretnost prodata najpovoljnijem ponuđaču, ukoliko su ispunjeni ostali uslovi.


Sud će obustaviti postupak ako se nepokretnosti ne uspiju prodati na drugom ročištu. 


Izostanak stranaka ne sprečava prodaju nepokretnosti.


Zaključak o prodaji nepokretnosti objavit će se na sudskoj oglasnoj tabli, a dostavit će se i nadležnom organu poreske uprave. 


Stranke mogu o svom trošku da objave zaključak o prodaji u sredstvima javnog informisanja, odnosno da o zaključku obavijeste lica koja se bave posredovanjem u prodaji nepokretnosti (čl. 82. Zakona o izvršnom postupku).

                                                                                                           Sudija

                                                                                                      Avdo Kadrić 

PRAVNA POUKA: protiv ovog zaključka nije dozvoljen pravni lijek.
